**disputa szakkör**

Ez a tanterv a kerettantervek kiadásáról és jóváhagyásáról szóló 51/2012. (XII. 21.) EMMI rendelet mellékleteként kiadott kerettanterv alapján készült.

A magyar nyelv és irodalom tantárgyhoz kapcsolódva a disputa tanítása és tanulása különösen alkalmas a társadalom közösen vallott értékeinek közvetítésére. Tartalommal tölti meg és erősíti a nyelvi és kulturális identitást, a nemzeti önazonosságot, felkelti a megnyilatkozás iránti igényt, erősíti az etikai és erkölcsi ítélőképességet, elősegíti más kultúrák megismerését.

**A kulturált vita képessége és irodalmi művekben megismerhető háttere szembesíti a befogadót az élet alapvető kérdéseivel, biztosítva** a kultúra folytonosságát, folyamatos megújulását. Segítene az emberi és társadalmi problémák megértésében, átélésében, a saját és más kultúrák megismerésében, az én és a másik közötti különbség megfogalmazásában, tiszteletében.

A szakkörön résztvevő tanulók átélhetnek, megismerhetnek, sőt saját élményeiken, reflexióikon átszűrve meg is érthetnek olyan élethelyzeteket, érzelmeket, döntési szituációkat, erkölcsi dilemmákat, megoldási mintákat, magatartásformákat, értékeket, eszméket és gondolatokat, amelyek a saját életükben is érvényesíthetők.

Az emberi kapcsolatok mikrotörténéseinek, a kapcsolatok szociális tartalmainak érzékelése, felfogása, értékelése fejleszti a szociális érzékenységet, az irodalmi művek révén megismert különféle alkatok, magatartásformák pedig támogatják az erkölcsi ítélőképességet. Az értékkeresés az értékválság folyamatának megfigyelése, értelmezése módot az empátia, az önismeret és az erkölcsi tudatosság elmélyítéséhez.

A kulturált nyelvi magatartás kialakítása feltételezi az önkifejezéshez és a társas-társadalmi párbeszédhez szükséges szóbeli nyelvi képességek fejlesztését. Átfogó cél a beszédpartnerekhez alkalmazkodó, a beszédhelyzetnek megfelelő nyelvi magatartás kialakítása, hangzó szövegek verbális és nem verbális kódjainak megértése és értelmezése, szövegek létrehozása különféle kommunikációs helyzetekben, beszédszándékokkal és célokkal, a beszédpartnerek kommunikációs szándékának, nem nyelvi jeleinek felismerése, azonosítása.

**Óraszám:** **36/év**

 **1/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Retorikai ismeretek** | **10 óra** |
| **2.** | **A disputa: irányított vita szabályainak megismerése**  | **10 óra** |
| **3.** | **A vita gyakorlása: a Karl Popper-vita** | **16 óra** |

|  |  |  |
| --- | --- | --- |
| **Tematikai egység/ Fejlesztési cél** | **Retorikai ismeretek** | **Óra-keret** **10 óra** |
| **Előzetes tudás** | A kommunikációs funkciók ismerete, alkalmazása. Érvelő szövegek értelmezése és alkotása. Stilisztikai és jelentéstani ismeretek. Kulturált véleménynyilvánítás. |

|  |  |
| --- | --- |
| **A tematikai egység nevelési-fejlesztési céljai** | A klasszikus retorika alapfogalmainak megismertetése, ezek alkalmazása a tanulók életével, mindennapjaival összefüggő nyilvános megszólalásokban. A hatásos érvelés technikájának, a legfőbb érvelési hibáknak a megismertetése.Önálló beszéd megírásához, annak a hatásos előadásához szükséges nyelvi, gondolkodási képességek fejlesztése.  |
| Ismeretek/fejlesztési követelmények | **Kapcsolódási pontok** |
| A kulturált vita, véleménynyilvánítás gyakorlása. A szónok tulajdonságai, feladatai.A szónoki beszéd kommunikációs funkciói.A beszéd felépítése, a beszéd megszerkesztésének menete az anyaggyűjtéstől a megszólalásig.Az érv felépítése.Az érvelés logikája, technikája; az érvek elrendezése. Az érvelési hibák.A cáfolat módszerei. | *Történelem, társadalmi és állampolgári ismeretek*: antik szónokok, neves magyar szónoklatok (pl. Kölcsey, Kossuth, Deák). Közéleti megnyilatkozások retorikája. |

|  |  |
| --- | --- |
| Kulcsfogalmak/ fogalmak | Retorika, szónok, szónoklat, beszédfajta (bemutató, tanácsadó, törvényszéki), alkalmi beszéd, meggyőző szövegműfaj (vita, ajánlás).Szónoklat, bevezetés (az érdeklődés felkeltése, a jóindulat megnyerése, témamegjelölés), elbeszélés, érv, cáfolat, befejezés (összefoglalás, kitekintés).  |

|  |  |  |
| --- | --- | --- |
| **Tematikai egység/ Fejlesztési cél** | **A disputa: irányított vita szabályainak megismerése** | **Óra-keret 10 óra** |
| **Előzetes tudás** | Konfliktushelyzeteket bemutató irodalmi alkotások ismerete.Szóbeli szövegalkotási ismeretek. |
| **A tematikai egység nevelési-fejlesztési céljai** | A végzetszerűség és az egyéni felelős cselekvés dilemmája. A szeretetteljes kapcsolat próbái. Konfliktushelyzetek kezelésének módjai.Irodalmi művekben, történelmi eseményekben felvetett erkölcsi problémák mérlegelő megítélése. A társadalmi, közösségi és egyéni konfliktusok megértése, a morális gondolkodásra és ítéletalkotásra való képesség fejlesztése. A hazához való kötődés erősítése.Az emberi magatartások sokféleségének belátása és felelős megítélése. Kötelesség és szenvedély, egyén és közösség viszonya.A helyes önismeret kialakítása,.Szociális érzékenység és empátia fejlesztése. |
| **Ismeretek/fejlesztési követelmények** | **Kapcsolódási pontok** |
| Lényegre törő, világos fölépítésű, információban gazdag, kifejtett szöveg alkotása a tájékoztató, érvelő, meggyőző, vitázó közlésformák valamelyikében (pl. digitális formában, multimédiás kiegészítésekkel).Kreatív gyakorlatok a mondat- és szövegszerkezet stiláris lehetőségeinek, a szavak hangulatának, stílusértékének, nyelvrétegbeli stiláris különbségének figyelembevételével.Az érvelő szövegművek szerkezete.Az önismeret és az önkifejezés nyelvi és metakommunikációs eszközeinek megismerése és elsajátítása.Az irodalmi művekben, a filmeken és a történelmi eseményekben megnyilvánuló konfliktushelyzetek megvitatása, az egyéni álláspont kialakításának lehetőségei és ezek kifejezésmódjának elsajátítása. A vélemény alkotása szabad, de a szavakért és a cselekedetekért, illetve ezek következményeiért vállalni kell a felelősséget.  | *Történelem, társadalmi és állampolgári ismeretek;* *Dráma és tánc*: a színpadi beszéd retorikai elemei, klasszikus monológok értelmezése.*Mozgóképkultúra és médiaismeret*: a meggyőzés, befolyásolás, a hatás eszközei. |
| **Kulcsfogalmak/ fogalmak** | Érv, tétel, bizonyítás, összekötő elem.Érvelés, indukció, dedukció. |

|  |  |  |
| --- | --- | --- |
| **Tematikai egység/ Fejlesztési cél** | **A vita gyakorlása: a Karl Popper-vita** | **Óra-keret** **16 óra** |
| **Előzetes tudás** | Szövegalkotás szóban és írásban. Előadói ismeretek. |
| **A tematikai egység nevelési-fejlesztési céljai** | A nyelvi és nem nyelvi eszközök tudatos alkalmazása a vita során.Az indulatok helyett az érvekés a logikus meggyőzés szerepének felismertetése és elsajátítása. |
| **Ismeretek/fejlesztési követelmények** | **Kapcsolódási pontok** |
| A hatásos előadásmód eszközei.A hatásos meggyőzés és véleménynyilvánítás nyelvi (mondat- és szövegfonetikai eszközök) és nem nyelvi kifejezésbeli eszközei a különféle szövegműfajokban, a vita különböző formáiban.A hivatalos felszólalás, hozzászólás gyakorlása különböző helyzetekben.  | *Történelem, társadalmi és állampolgári ismeretek; Matematika*: bizonyítás, érvelés, cáfolat.*Filozófia*: Érvelési szerkezetek tudatosítása |
| **Kulcsfogalmak/ fogalmak** | Támogató, ellenző, tételmondat, tézis, összegzés, reflektálás, bizonyítás, cáfolat, ellenérv. |

**Főbb tevékenységformák:** irodalmi művek és filmek részleteinek elemzése, önálló anyaggyűjtés, csoportmunka, páros feladatok megoldása, drámaszituációk előadása, szituációs játékok, szóbeli irányított viták.